**Farské oznamy**

 **Tridsiata druhá nedeľa v cezročnom období C (6. 11. 2022)**

|  |  |  |
| --- | --- | --- |
| Pondelok |  | **18.00 Dom smútku** |
| Utorok |  | 7.00 |
| Streda | Výročie posviacky Lateránskej baziliky, sviatok | 17.30 |
| Štvrtok | Sv. Leva Veľkého, pápeža a učiteľa Cirkvi | 7.00 |
| Piatok | Sv. Martina z Tour | **17.00** |
| Sobota |  | 17.00 Oblazov |
| Nedeľa | Tridsiata tretia nedeľa v cezročnom období | 8.00 a 10.30 |

Dnes o 15.00hod. budeme mať stretnutie ružencového bratstva a pomodlíme sa ruženec. Potom srdečne pozývam do pastoračného centra ružu p. Kováčikovej. na priateľské stretnutie.

Dnes po sv. omši bude prvonedeľná zbierka pre potreby našej farnosti.

V pondelok bude sv. omša v dome smútku.

V sobotu 19. 11. 2022 budeme v našej diecéze sláviť už 37. svetový deň mládeže počas tzv. "Kráľovského dňa". Všetkých mladých otec biskup pozýva na stretnutie do diecézneho centra (biskupský úrad) a Katedrály Najsvätejšej Trojice v Žiline. Program a podrobnejšie informácie nájdete na: facebook, instagram a <https://mladez.dcza.sk/>

Diecézna charita v Žiline organizuje Tesco zbierku v dňoch 24.11. – 27.11. do ktorej by sme sa mohli zapojiť aj my. Ide o odber zakúpených potravín v predajniach Tesco a ich darovaním chudobným. Záujemcovia sa viac informácií môžu dozvedieť u Janky Blaškovej.

Stretnutie stredoškolskej mládeže nebude tento piatok ale až na budúci.

Srdečne vás pozývam na prijatie kaplnky Panny Márie do vašej rodiny ako nám s. Gemma hovorila minulú nedeľu. Kto by mal záujem, môže sa zapísať vzadu na zoznam. Rodina sa spolu pri nej stretne a spolu sa modlí za to čo potrebuje.

Pokračujem v pozvaní v týchto dňoch myslieť viac na našich zosnulých, ktorí potrebujú našu modlitbu v očistci. V tieto dni môžeme až do 8.11. pre nich získavať i plnomocné odpustky. Preto v pondelok i utorok tak zvlášť pozývam i prísť na sv. omšu. Podmienky získania odpustkov sú: navštívenie cintorína, prijatím Pána Ježiša v Eucharistii a pomodlením sa modlitieb Otče náš, Verím v Boha a na úmysel Sv. otca a vylúčením záľuby i v ľahkom hriechu.

Dňa 11.11. a 9. 12. sa uskutoční na SOŠ sv. Jozefa Robotníka v Žiline Deň otvorených dverí.

Ďakujem za vaše modlitby, finančnú podporu, za očistenie kaplnky Panny Márie i pri kríži od vosku, za upratovanie i za to, že sa vytvorila nová upratovacia skupina z mamičiek birmovancov, za výzdobu nášho chrámu i za každý druh pomoci. O upratovanie kostola prosím skupinku č.14.

Vyhlasujem nový kurz prípravy na sviatosť birmovania pre stredoškolskú mládež. Prihlášky si môžete vyzdvihnúť v sakristii od budúcej nedele. Prihlásiť sa treba do konca novembra.